Document ID: 32013D0253

DECIZIA DE PUNERE ÎN APLICARE A COMISIEI
din 29 mai 2013
de modificare a Deciziei 2006/473/CE în ceea ce privește recunoașterea anumitor țări terțe și a anumitor regiuni din țări terțe ca fiind indemne de Xanthomonas campestris (toate sușele patogene pe Citrus), Cercospora angolensis Carv. & Mendes și Guignardia citricarpa Kiely (toate sușele patogene pe Citrus)
[notificat cu numărul C(2013) 3057]
(2013/253/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special punctele 16.2, 16.3 și 16.4 din anexa IV partea A secțiunea I,
întrucât:
(1)
Prin Decizia 2006/473/CE a Comisiei din 5 iulie 2006 de recunoaștere a anumitor țări terțe și a anumitor regiuni din țări terțe ca fiind indemne de Xanthomonas campestris (toate sușele patogene pe Citrus), Cercospora angolensis Carv. & Mendes sau Guignardia citricarpa Kiely (toate sușele patogene pe Citrus) (2), anumite țări terțe și anumite zone din țări terțe sunt recunoscute ca fiind indemne de aceste organisme dăunătoare.
(2)
Decizia 2006/473/CE recunoaște Bangladesh ca fiind indemn de Cercospora angolensis Carv. & Mendes și de Guignardia citricarpa Kiely (toate sușele patogene pentru Citrus). Pe baza auditului realizat în Bangladesh de către Oficiul Alimentar și Veterinar în iunie 2010 și în februarie 2013, se pare că Bangladesh ar trebui să nu mai fie recunoscut ca fiind indemn de aceste organisme dăunătoare.
(3)
Decizia 2006/473/CE recunoaște anumite state din Brazilia ca fiind indemne de Xanthomonas campestris (toate sușele patogene pentru Citrus) și anumite state din Brazilia ca fiind indemne de Guignardia citricarpa Kiely (toate sușele patogene pentru Citrus). Cu toate acestea, pe baza informațiilor furnizate de Brazilia și a auditului efectuat în Brazilia de către Oficiul Alimentar și Veterinar în noiembrie 2011, statele Maranhão, Mato Grosso și Roraima și, respectiv, statele Amazonas, Bahia, Espírito Santo, Mato Grosso, Mato Grosso do Sul, Minas Gerais, Paraná și Santa Catarina nu ar trebui să mai fie recunoscute ca fiind indemne de aceste organisme dăunătoare.
(4)
Decizia 2006/473/CE recunoaște Ghana ca fiind indemnă de Cercospora angolensis Carv. & Mendes și de Guignardia citricarpa Kiely (toate sușele patogene pentru Citrus). Pe baza auditului realizat în Ghana de către Oficiul Alimentar și Veterinar în aprilie-mai 2012, se pare că Ghana ar trebui să nu mai fie recunoscută ca fiind indemnă de aceste organisme dăunătoare.
(5)
Decizia 2006/473/CE recunoaște Statele Unite ca fiind indemne de Guignardia citricarpa Kiely (toate sușele patogene pentru Citrus). Cu toate acestea, pe baza informațiilor furnizate de autoritățile din Statele Unite, ținuturile Collier, Hendry și Polk situate în statul Florida nu ar trebui să mai fie recunoscute ca fiind indemne de acest organismul dăunător menționat anterior.
(6)
Decizia 2006/473/CE, de asemenea, recunoaște Sudan ca țară terță indemnă de Xanthomonas campestris patogenă pentru Citrus. În 2011, Sudanul de Sud a devenit un stat-națiune independent. În consecință, Sudanul de Sud ar trebui să fie enumerat în decizia respectivă ca țară terță indemnă de Xanthomonas campestris patogenă pentru Citrus.
(7)
Prin urmare, Decizia 2006/473/CE ar trebui modificată în consecință.
(8)
Măsurile prevăzute în prezenta decizie sunt conforme cu avizul Comitetului fitosanitar permanent,
ADOPTĂ PREZENTA DECIZIE:
Articolul 1
Decizia 2006/473/CE se modifică după cum urmează:
1.
Articolul 1 se modifică după cum urmează:
(a)
la alineatul (1), litera (b) se înlocuiește cu următorul text:
„(b)
Africa: Africa de Sud, Gambia, Ghana, Guineea, Kenya, Sudan, Sudanul de Sud, Swaziland și Zimbabwe;”;
(b)
la alineatul (2), litera (b) se înlocuiește cu următorul text:
„(b)
Brazilia, cu excepția statelor Maranhão, Mato Grosso, Mato Grosso do Sul, Minas Gerais, Paraná, Rio Grande do Sul, Roraima, Santa Catarina și São Paulo;”.
2.
La articolul 2, literele (a) și (b) se înlocuiesc cu următorul text:
„(a)
toate țările terțe producătoare de citrice din America de Nord, Centrală și de Sud, din Caraibi, din Asia, cu excepția Bangladesh-ului și a Yemenului, din Europa și din Oceania;
(b)
toate țările terțe producătoare de citrice din Africa, exceptând Angola, Camerun, Republica Centrafricană, Republica Democrată Congo, Gabon, Ghana, Guineea, Kenya, Mozambic, Nigeria, Uganda, Zambia și Zimbabwe.”
3.
Articolul 3 se modifică după cum urmează:
(a)
la alineatul (1), literele (a), (b) și (c) se înlocuiesc cu următorul text:
„(a)
toate țările terțe producătoare de citrice din America de Nord, Centrală și de Sud, cu excepția Argentinei, Braziliei și Statelor Unite, din Caraibi și din Europa;
(b)
toate țările terțe producătoare de citrice din Asia, cu excepția Bangladesh-ului, Bhutanului, Chinei, Indoneziei, Filipinelor și Taiwanului;
(c)
toate țările terțe producătoare de citrice din Africa, exceptând Africa de Sud, Ghana, Kenya, Mozambic, Swaziland, Zambia și Zimbabwe;”;
(b)
la alineatul (2), litera (d) se înlocuiește cu următorul text:
„(d)
Brazilia: toate regiunile, cu excepția statelor Amazonas, Bahia, Espírito Santo, Mato Grosso, Mato Grosso do Sul, Minas Gerais, Paraná, Rio de Janeiro, Rio Grande do Sul, Santa Catarina și São Paulo;”;
(c)
la alineatul (2) se adaugă următoarea literă (e):
„(e)
Statele Unite: toate regiunile, cu excepția ținuturilor Collier, Hendry și Polk situate în statul Florida.”
Articolul 2
Prezenta decizie se adresează statelor membre.
Adoptată la Bruxelles, 29 mai 2013.

Labels: 13
18
17
6